**קלאודיה ג'ואן אלכסנדר** (**Claudia Joan Alexander**) (מאי 30, 1959 -יולי 11, 2015) הייתה מדענית וחוקרת קנדית-אמריקאית שעסקה בגאופיזיקה ומדע פלנטרי.

במהלך הקריירה שלה היא עבדה במכון הגאולוגי של ארצות הברית, מעבדת הסילון של NASA, הייתה מנהלת הפרויקט האחרונה של תוכנית גלילאו ועבדה בשיתוף עם ארגון החלל האירופאי על משימת "רוזטה".

מעבר להישגיה בתחומי המדע, היא עמלה רבות על קידום החינוך בנושאי המתמטיקה, הנדסה ומדעים, בעיקר עבור נשים צעירות כהות עור. בנוסף, היא כתבה כמה ספרים שמטרתם הייתה לקדם את הרצון לגלות ולחקור בקרב הדור הצעיר.

נקראו על שמה מספר דברים, ביניהם תוכנית מלגה, מאפיין על אסטרואיד, פרס המוענק כל שנה באוניברסיטת מישיגן, ועוד.

ביוגרפיה
--------

קלאודיה אלכסנדר נולדה ב-30 במאי 1959 בוונקובר, קנדה אך גדלה בקליפורניה, ארצות הברית. לקלאודיה היו שני הורים (אביה הרולד אלפרד אלכסנדר ואימה גיינל ג'סטנה וויליאמס אלכסנדר) ושני אחים, סוזן ודויד. כשהייתה ילדה, רצתה אלכסנדר להיות כתבת, אך הוריה רצו שהיא תהיה מהנדסת. לאחר שיכנועים רבים, היא הסכימה ללמוד נושא מעשי יותר, והלכה ללמוד הנדסה.

במהלך קיץ אחד בשנותיה בתיכון, אלכסנדר עברה התמחות במרכז החקר איימס. במהלך התמחותה, היא גילתה עניין רב במדע פלנטרי. למרות שהתמחותה הייתה בתחום ההנדסה, היא הייתה מגיעה הרבה למחלקת המדע הפלנטרי, שם גילתה שהיא חשה זיקה חזקה לנושא, ומאוד טובה בו.

לאחר סיום התיכון, אלכסנדר עשתה תואר ראשון בגאופיזיקה באוניברסיטת ברקלי שבקליפורניה בשנת 1983, ותואר שני באסטרופיזיקה באוניברסיטת UCLA, שבלוס אנג'לס. את הדוקטורט שלה היא עשתה על מדעי אטמוספירה, אוקיינוסים, וחלל, כאשר התמחתה בפלזמת חלל, באוניברסיטת מישיגן, בשנת 1993.

לאחר שסיימה את תוארה השני, היא הצטרפה ל-JPL (מעבדת הסילון של נאס"א) ועבדה שם על מכשור הספקטרומטר מיפוי על גלים כמעט בטווח האינפרא-אדום, כחלק ממשימת גלילאו.

כשהמשימה התקדמה, אלכסנדר קודמה להיות מנהלת הפרויקט האחרונה של משימת גלילאו, ובין היתר הייתה אחראית על סיום המשימה, כאשר המדענים בפרויקט היו אחראים על הנפילה המתוכננת של הכלי לתוך האטמוספירה של צדק.

תחת הנהגתה של קלאודיה אלכסנדר, המשימה הניבה פירות רבים, ביניהם תגליות וחידושים, על הרכב האטמוספירה של צדק, גילוי 21 ירחים חדשים של כוכב הלכת הענק, גילוי אטמוספירה על גנימיד, אחד מירחיו הגדולים של צדק, ועוד.

בשנת 1988 אלכסנדר נכנסה לתוכנית הדוקטורנית של מדעים ופיזיקה פלנטרית באוניברסיטת מישיגן, אן ארבור, שם עבדה במידול תרמו-פיזיקלי של גרעיני מטאוריטים.

מאוחר יותר, משנת 1998 ועד פטירתה, אלכסנדר השתתפה כמדענית בתוכנית "רוזטה", שהובלה על ידי ארגון החלל האירופאי, ותפקידה של אלכסנדר היה כמנהלת בפרויקט מצד ארצות הברית ונאס"א. "רוזטה" הייתה גששית שחקרה מטאוריט בשם 67P/Churyumov-Gerasimenko. תפקידה של אלכסנדר במשימה היה קריטי וחשוב, ובזכות מנהיגותה כמנהלת בפרויקט היא הבטיחה את הצלחתה של המשימה.

### פעילות מחוץ לעבודתה וחיים אישיים

מעבר לקריירה המרשימה שהייתה לקלאודיה אלכסנדר, היא הייתה פעילה מאוד בקידום החינוך בתחומי המדעים, מתמטיקה, הנדסה וטכנולוגיה, בעיקר בקרב נשים צעירות כהות עור.

אלכסנדר כתבה כמה ספרים, ביניהם "Windows to adventur: Venus", Ventana a la Aventura: Ventana a", שמטרתם היא לקדם את הסקרנות ודחף החקר בדור הצעיר, בעיקר בנושאי החלל.

כאות כבוד על תרומתה, אוניברסיטת מישיגן הקימו את "מלגת קלאודיה אלכסנדר", שמטרתה לעזור כלכלית לתלמידים שצריכים עזרה, בעיקר בתחומי חקר החלל ומדע פלנטרי. מעבר לכך, לאחר פטירתה קראו על שמה מאפיין במטאוריט 67P/Churyumov-Gerasimenko.

אהבותיה האישיות כללו גם כתיבה וטניס, והייתה חלק מארגון כותבי הרומנטיקה של ארצות הברית.

קלאודיה אלכסנדר הלכה לעולמה ב-11 ביולי 2015 לאחר שחלתה במשך עשור בסרטן השד.

פרסים והוקרות
-------------

* פרס האמרלד עבור נשים כהות עור בתחומי המחקר וההנדסה, 2003
* אשת השנה בקשרים אנושיים, אוניברסיטת מישיגן, 1993.
* מדענים מארגון החלל האירופאי קראו על שמה מאפיין באסטרואיד 67P/Churyumov-Gerasimenko, 2015.
* מלגת קלאודיה אלכסנדר הוקמה על ידי דודה, ג'ילס וויליאמס ב-2007. המלגה עוזרת לסטודנטים לתואר ראשון בתחומים של מדעי החלל והנדסה.

קישורים חיצוניים
----------------

ויקישיתוף מדיה וקבצים בנושא **קלאודיה ג'ואן אלכסנדר** בוויקישיתוף
* Claudia Joan Alexander, PhD
* Dedication to Claudia Alexander
* קלאודיה ג'ואן אלכסנדר, באתר "Find a Grave" (באנגלית)
* קלאודיה ג'ואן אלכסנדר, ברשת החברתית אקס (טוויטר)

הערות שוליים
------------

1. 1 2  Claudia J. Alexander Prize Will Honor Achievements By Mid-Career Planetary Scientists | Division for Planetary Sciences, dps.aas.org
2. ↑  Remembering Claudia Alexander—Space Scientist, airandspace.si.edu (באנגלית)
3. 1 2  Claudia Alexander (1959-2015) - NASA Science, science.nasa.gov (באנגלית)
4. 1 2  Claudia Alexander (1959–2015), www.esa.int (באנגלית)
5. ↑  Claudia Alexander | The Schools' Observatory, www.schoolsobservatory.org
6. ↑  Claudia J. Alexander - Windows to the Universe, www.windows2universe.org
7. 1 2  In memoriam: Claudia Alexander – The Michigan Engineer News Center, web.archive.org, ‏2019-06-16
8. ↑  , Comet Feature Named After Late NASA Scientist Claudia Alexander, NASA Jet Propulsion Laboratory (JPL) (באנגלית אמריקאית)

|  |  |
| --- | --- |
| בקרת זהויות עריכת הנתון בוויקינתונים | 
* GND: 1231179945
* SUDOC: 133876829
* VIAF: 187596928
* WorldCat: viaf-187596928

 |

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"קלאודיה ג'ואן אלכסנדר"**.